Foto: Anadolu Turkiyada ro‘yxatga olingan suriyalik qochqinlar miqdori 3,2 million nafardan oshadi. Bu haqda Turkiya migratsiya masalalari bo‘yicha bosh boshqarmasi hisobotida keltirilgan. 2017 yilning 15 sentabri holatiga ko‘ra, Istanbulda 511 ming, Shonliurfda 445 ming, Xatayda 416 ming, Gaziantepda 341 ming, Mersinda 166 ming, Adanada 165 ming, Kilisda 128 ming, Bursada 123 ming, Izmirda 117 ming va Qahramonmarashda 93 ming nafar suriyalik qochqinga boshpana topilgan. Anado‘lu agentligi xabarida Turkiya suriyalik qochqinlarni odam savdogarlari qo‘lidan qutqarish uchun ham amaliy choralar ko‘rayotgani aytilgan. Odam savdosi qurbonlarini joylashtirish uchun 15 sentabr kuni 28ta boshpana qurilgan, ularda 242 kishi joylashtirilgan. Bundan tashqari, ko‘plab xorijliklarga Turkiyada qolishga huquq berilgan. 2016 yilda Turkiyada ro‘yxatga olingan suriyalik muhojirlar soni 2,8 million nafarni tashkil qilgandi.